Z Á P I S N I C A

zapísaná v priebehu zasadnutia Obecného zastupiteľstva dňa 27. 11. 2013

*Prítomní: viď prezenčná listina*

*Program:*

1. Otvorenie zasadnutia

1. Určenie overovateľov uznesenia a zápisnice
2. Kontrola uznesenia za uplynulé obdobie
3. Návrh VZN o dani z nehnuteľnosti na rok 2014, o podmienkach určovania a vyberania dane z nehnuteľnosti na území obce Hričovské Podhradie
4. Návrh VZN o miestnych daniach a miestnom poplatku za komunálny odpad a drobné stavebné odpady na rok 2014
5. Schválenie nariadenia o obecných poplatkoch na rok 2014
6. Návrh – Rozpočet na rok 2014
7. Návrh VZN o zásobovaní pitnou vodou v prípade nedostatku pitnej vody
8. Návrh VZN o výške príspevku na čiastočnú úhradu výdavkov MŠ
9. Schválenie smernice o verejnom obstarávaní
10. Úprava rozpočtu
11. Rôzne, diskusia
12. Kontrola uznesenia
13. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila za overovateľov uznesenia a zápisnice p. Stanislava Hrobárika p. Ing. Michala Dobroňa.

K bodu 3:

Starostka obce prečítala uznesenie z predchádzajúceho zasadnutia. Starostka informovala o plnení jednotlivých bodov.

K bodu 4:

Starostka obce prečítala prítomným Návrh VZN o dani z nehnuteľnosti na rok 2014, o podmienkach určovania a vyberania dane z nehnuteľnosti na území obce Hričovské Podhradie. Sadzby dane v návrhu VZN zostávajú po schválení prítomných poslancov oproti minulému kalendárnemu roku nezmenené.

K bodu 5:

Starostka obce prečítala prítomným návrh VZN o miestnych daniach a miestnom poplatku za komunálny odpad a drobné stavebné odpady na rok 2014. Poplatok za odpad ostáva oproti predchádzajúcemu zdaňovaciemu obdobiu bez zmeny.

Taktiež informovala prítomných o vyrubení poplatku za odpad občanom, ktorí žijú na území obce ale nie sú prihlásený na trvalý pobyt. Podľa zákona . má obec právo vyrubiť takémuto občanovi poplatok za odpad, nakoľko sa preukáže svedectvom spoluobčanov, že menovaný žije v našej obci. Poslanci návrh jednohlasne schválili.

K bodu 6:

Starostka obce informovala, ktoré jednotlivé poplatky obecný úrad počas kalendárneho roka vyberá od občanov. V kalendárnom roku 2014 sa budú od občanov vyberať poplatky za rôzne poskytované služby a prenájom v rovnakej výške ako sa vyberali v roku 2013. Poslanci jednohlasne schválili Nariadenie o obecných poplatkoch na rok 2014.

K bodu 7:

Starostka obce prečítala návrh rozpočtu obce na rok 2014. Poslanci návrh jednohlasne schválili.

K bodu 8:

Starostka obce prečítala prítomným Návrh VZN o zásobovaní pitnou vodou v prípade nedostatku pitnej vody. Ide o zákaz užívania pitnej vody na iné účely a to: umývanie áut, polievanie záhrad, atď. v čase jej nedostatku. Za porušenie povinnosti a zákazu fyzickou osobou môže obec uložiť pokutu do výšky 33 €. V čase nedostatku pitnej vody budú občania informovaný miestnym rozhlasom, písomným oznámením na úradnej tabuli a na internetovej stránke.

K bodu 9:

Starostka obce prečítala prítomným Návrh VZN o výške príspevku na čiastočnú úhradu výdavkov MŠ. Výška príspevku zostáva oproti minulému kalendárnemu roku nezmenená. Poslanci návrh jednohlasne schválili.

K bodu 10:

Starostka obce prečítala prítomným Smernicu č. 1/2013 o verejnom obstarávaní. Smernica je uložená medzi internými dokladmi na obecnom úrade v obci. Poslanci Smernicu č. 1/2013 o verejnom obstarávaní jednohlasne schválili.

K bodu 11:

Starostka obce oboznámila prítomných o položkách rozpočtu k 27. 11.2013. Poukázala na položky, ktoré je potrebné upraviť v podobe presunov medzi jednotlivými účtami.

Poslanci návrh jednohlasne schválili.

K bodu 12:

Starostka obce informovala prítomných o posedení s Mikulášom, ktoré bude v kultúrnom dome 7.12.2013. Prizvaní budú aj poľskí občania, nakoľko posedenie s Mikulášom je akcia súvisiaca s mikroprojektom ,,Náučný turistický chodník Hričovský hrad“. Pre všetky deti budú pripravené mikulášske balíčky ako po uplynulé roky a malé občerstvenie.

K bodu 13:

Pracovníčka obecného úradu prečítala uznesenie zo zasadnutia. Poslanci uznesenie jednohlasne schválili.

K bodu 14:

Starostka obce poďakovala prítomným za účasť.

Zapísala Dominika Rašovcová

27.11.2013

Jarmila Dobroňová

starosta obce

Overovatelia zápisnice: Ing. Michal Dobroň ............................

Stanislav Hrobárik ............................